ועדת הפנים ואיכות הסביבה, כנסת 17, פרוטוקול מספר 465, 2008-11-02 14:00

אופיר פינס-פז: שלום רב, אני מתכבד לפתוח את הישיבה.

אופיר פינס-פז: על סדר היום הצעת חוק הגבלת שירותי שמירה בבתים משותפים, התשס"ח-2008, של חברי הכנסת יוסי ביילין, חיים אורון, אבשלום וילן, זהבה גלאון (פ/1790) – להכנה לקריאה שנייה ושלישית, הצבעות.

אופיר פינס-פז: אני מבקש להקריא את הנוסח כדי שנוכל לקדם לשנייה ושלישית.

גלעד קרן: קורא סעיפים 1, 2, 3, 4, 5, 6.

אופיר פינס-פז: תודה.

אופיר פינס-פז: הערות לנוסח, בבקשה.

גלעד קרן: יש שני דברים שאתם צריכים להכריע בהם.

גלעד קרן: ראשית, לגבי השמירה החמושה, כרגע זה מוגדר רק אם השמירה נעשית עם כלי ירייה.

גלעד קרן: השאלה, אם אתם רוצים להרחיב את זה, גם אם יש סכין או נשק קר אחר.

גלעד קרן: הדבר השני, לגבי הערעור לבית המשפט המחוזי, האם אתם רוצים שהערעור יהיה ערעור בזכות או ערעור ברשות, ערעור של מי שרואה עצמו נפגע מהחלטת קצין המשטרה, אם לאשר את השמירה או לא, של שני הצדדים.

אופיר פינס-פז: מה ההבדל בין שניהם?

גלעד קרן: בזכות, זאת אומרת שהוא יכול להגיש ובית המשפט חייב לדון בבקשה, וברשות זה אומר שבית המשפט דן, אם יש לו רשות.

יוסי ביילין: אני חושב שזה נכון להשאיר את זה חמוש.

יוסי ביילין: אחרת תתחיל להגיד: סכין כזה, יש לו מקל, יש הבדל בין נשק יורה לבין אמצעים אחרים.

יוסי ביילין: לגבי הערעור, הייתי מעדיף בזכות ולא ברשות.

סמי ישראל: אנו מקבלים את מה שהחוק אומר.

סמי ישראל: אני מסתכל על מה שחבר הכנסת ביילין אמר בעניין השמירה החמושה, אני חושב שכדאי למקד את זה רק במשהו שהוא חמוש, כי אחרת הפרשנות תהיה מאוד רחבה בעניין הזה.

סמי ישראל: העניין של הערעור ברשות או בזכות, אני משאיר את זה לשיקול דעת הוועדה, רק צריך להבין שאם זה ברשות, יש גם להגיש בקשה וצריך לאשר את זה.

סמי ישראל: כשזה בזכות, זה אוטומטי.

סמי ישראל: זה עניין של זמן.

אופיר פינס-פז: אני מתלבט, כי אני חושב שאדם שגם נושא סכין, למרבה הצער, רק בסוף השבוע הזה נדקרו חמישה אנשים, חלקם למוות - איני בטוח שתכננו לרצוח אותם או לדקור אותם.

אופיר פינס-פז: הבעיה עם סכין, שהשימוש בסכין נעשה ספונטני, מהיר, וכל התלקחות הכי קטנה גורמת לא פעם לשליפת סכין למי שסכין נמצאת ברשותו.

אופיר פינס-פז: אם החוק יאמר במפורש שאסור סכין, אולי הדבר הזה יילקח בחשבון.

אופיר פינס-פז: או זה לא רלוונטי?

תומר רוזנר: יש איסור כללי בחוק העונשין לנשיאת סכין בגודל מסוים למטרה שאינה כשרה.

תומר רוזנר: צריך לזכור שהחוק הזה גם מאפשר לקצין משטרה לאסור שמירה שאינה חמושה, כלומר שאינה עם כלי ירייה, אבל לא צריך ליזום את זה.

תומר רוזנר: הנטל הוא על קצין המשטרה.

אופיר פינס-פז: מה ההמלצה שלך בהקשר הזה?

תומר רוזנר: זה עניין של מדיניות, אבל אני חושב שזה נכון להשאיר את זה בכלי ירייה, ואם קצין המשטרה רואה מכת מדינה שאנשים מסתובבים עם סכינים בבתים, הוא יאסור.

אופיר פינס-פז: אני מקבל את זה.

תומר רוזנר: צריך לזכור שלגבי הבקשה לבית משפט השלום, היא מוגשת בזכות בכל מקרה.

תומר רוזנר: אנו מדברים על ערעור אחרי שבית משפט החליט.

אופיר פינס-פז: אני חושב שברשות.

אופיר פינס-פז: אחרי שבאת לבית משפט, היתה החלטה – בית משפט ישקול אם לתת לך או לא.

אופיר פינס-פז: העומס על בתי המשפט – נלך על ברשות.

תומר רוזנר: אנו רוצים להבהיר שמדובר בהליך אזרחי, כלומר שהפנייה לבית המשפט היא בהליך אזרחי, כדי שיהיה ברור באיזו מסגרת אנו חיים.

תומר רוזנר: בהסמכה של שר המשפטים להבהיר כי מדובר פה רק על הסמכה לגבי הבקשה, שגם לגבי סדרי הערעור יהיה שר המשפטים מוסמך לקבוע את סדרי הדיון וכו'.

אופיר פינס-פז: לקבוע בתקנות?

תומר רוזנר: כן.

אופיר פינס-פז: הולכים לבית משפט למה- -

תומר רוזנר: יש כל מיני סוגים של פרוצדורות, שיהיה ברור שזה הפרוצדורה של הליך אזרחי, שהיא פשוטה יותר ויותר מתאימה לעניין הזה.

תומר רוזנר: כלומר לא צריך ללכת בהליך פלילי ולהציג את כל חומר ה ראיות לצד השני וכו'.

תומר רוזנר: זה הליך שונה.

אופיר פינס-פז: לגבי התיאום מול הממשלה, אנו מתואמים?

אופיר פינס-פז: כי אני לא רואה פה את משרד המשפטים.

תומר רוזנר: קיימנו אתם ישיבות.

תומר רוזנר: לפני הקריאה הראשונה קיימנו אתם ישיבות ואלה הדברים שהתגבשו.

אופיר פינס-פז: אפשר להניח שזה על דעת הממשלה.

תומר רוזנר: לא שמענו אחרת.

אופיר פינס-פז: יוסי, אתה יודע שזה מחייב ועדת הסכמות וכל- -

יוסי ביילין: כן.

אופיר פינס-פז: אנחנו נטפל בלהעלות את זה למליאה.

אופיר פינס-פז: אתה צריך לדבר עם ועדת ההסכמות, שתהיה הסכמה להצביע על זה, לפי דעתי, למרות שאני חושב שאין יכולת לא להצביע על משהו שבא לשנייה ושלישית למליאה.

אופיר פינס-פז: בכל אופן, צריך לפתור את עניין ועדת ההסכמות כדי שהחוק יחוקק.

אופיר פינס-פז: אני מעלה את הצעת החוק לקריאה שנייה ולקריאה שלישית, מי בעד?

אופיר פינס-פז: מי נגד?

אופיר פינס-פז: מי נמנע?

אופיר פינס-פז: פה אחד.

יוסי ביילין: זאת הצעת החוק האחרונה שלי, ואני מאוד שמח שהיא עברה ברוב גדול כל כך...

אופיר פינס-פז: עשינו מאמץ מיוחד שתוכל לחוקק אותה, העלינו אותה ביום ראשון.

יוסי ביילין: אני מודה על זה, אבל לצערי, כבר ביום שלישי לא אהיה בכנסת.

אופיר פינס-פז: אז אני מבקש, יפה, תדאגי שזה יבוא מחר לפטור מחובת הנחה ותסבירי מדוע.

אופיר פינס-פז: אני מניח שחברי הכנסת יאשרו את זה ונוכל להצביע מחר.

אופיר פינס-פז: תודה רבה, הישיבה נעולה.